

 **REPUBLIKA HRVATSKA**

 **BJELOVARSKO-BILOGORSKA**

 **ŽUPANIJA**

 **OPĆINA ŠANDROVAC**

 **OPĆINSKI NAČELNIK**

**KLASA: 363-01/18-03/2**

**URBROJ:2123-05-03-18-3**

**Šandrovac, 9.03.2018.**

Na temelju odredbe članka 64. stavak 1. Zakona o zaštiti okoliša („Narodne novine“ broj 80/13, 153/13 i 78/15), članka 5. stavak 4. Uredbe o strateškoj procjeni utjecaja strategije, plana i programa na okoliš („Narodne novine“ broj 3/17) i članka 58. Statuta Općine Šandrovac („Općinski glasnik općine Šandrovac“ broj 2/2018) općinski načelnik Općine Šandrovac donosi

**ODLUKU**

**o započinjanju postupka ocjene o potrebi strateške procjene utjecaja na okoliš**

**nacrta Plana gospodarenja otpadom Općine Šandrovac**

**za razdoblje od 2018. do 2023. godine**

**Članak 1.**

Na temelju mišljenja Upravnog odjela za poljoprivredu, zaštitu okoliša i ruralni razvoj Bjelovarsko-bilogorske županije (KLASA: 351-03/18-01/27, URBROJ:2103/1-07-18-2) za Plan gospodarenja otpadom Općine Šandrovac potrebno je provesti postupak ocjene o potrebi strateške procjene utjecaja na okoliš.

Zbog navedenog, donošenjem ove Odluke započinje postupak ocjene o potrebi strateške procjene utjecaja na okoliš nacrta Plana gospodarenja otpadom Općine Šandrovac za razdoblje od 2018. do 2023. godine (dalje u tekstu: PGO Općine Šandrovac).

**Članak 2.**

Nadležno tijelo za provedbu postupka ocjene o potrebi strateške procjene utjecaja na okoliš nacrta PGO – a Općine Šandrovac je Jedinstveni upravni odjel Općine Šandrovac.

**Članak 3.**

Razlog za donošenje PGO Šandrovac proizlazi iz obveze propisane odredbama Zakona o održivom gospodarenju otpadom („Narodne Novine“ broj 94/13 i 73/17) i Plana gospodarenja otpadom Republike Hrvatske za razdoblje 2018. – 2023. godine, s obzirom da je PGO Šandrovac strateški dokument potreban za učinkovito gospodarenje otpadom na području Općine Šandrovac.

**Članak 4.**

Postupak ocjene o potrebi strateške procjene utjecaja na okoliš se provodi budući da PGO Općine Šandrovac treba biti usklađen s Planom gospodarenja otpadom Republike Hrvatske za razdoblje 2018. – 2023. godine, a za koji je, kao dokument više hijerarhijske razine, proveden postupak strateške procjene, te za PGO Šandrovac nije potrebno provesti stratešku procjenu utjecaja na okoliš, ali je potrebno provesti postupak ocjene o potrebi strateške procjene utjecaja na okoliš.

**Članak 5.**

Cilj donošenja PGO - a Šandrovac je dodatno unaprjeđenje sustava gospodarenja otpadom na području općine u skladu s relevantnim zakonskim i pod-zakonskim odredbama te sa specifičnim ciljevima i zahtjevima općine.

Osnovni ciljevi su smanjenje ukupne količine proizvedenog komunalnog otpada, povećanje količine odvajanja i odvojenog prikupljanja otpada i odvojeno zbrinjavanje i/ili prikupljanje biootpada iz miješanog komunalnog otpada, odnosno smanjenje ukupne količine otpada za konačno odlaganje provođenjem edukacije stanovništva i unaprjeđenjem nadzora nad sustavom gospodarenja otpadom.

**Članak 6.**

PGO Šandrovac obuhvatiti će sustav gospodarenja otpadom na cjelokupnom području općine uspostavljanjem funkcionalnijeg sustava gospodarenja otpadom usklađenog sa standardima Europske unije te smjernicama Plana gospodarenja otpadom Republike Hrvatske za razdoblje 2017.-2022.

Polazište za njegovu izradu je činjenica da se prikupljanje, odvoz i zbrinjavanje otpada trenutno provode na cijelom području općine, u svih 7 naselja te da se na području općine nalazi ukupno 6 zelenih otoka. Na zelenim otocima građanima je omogućeno odvojeno odlaganje otpada (papir, staklo, plastika, metal) u postavljene kontejnere.

**Članak 7.**

Radnje koje će se provesti u postupku ocjene o potrebi strateške procjene utjecaja na okoliš Nacrta PGO - a Šandrovac provode se sukladno odredbama *Zakona o zaštiti okoliša („Narodne novine“ broj 80/13, 153/13 i 78/15)*, *Zakona o održivom gospodarenju otpadom („Narodne novine“ broj 94/13 i 78/17)* i *Uredbe o strateškoj procjeni utjecaja strategije, plana i programa na okoliš („Narodne novine“ broj 3/17)* i to redoslijedom provedbe kako je navedeno u Prilogu 1. ove Odluke.

**Članak 8.**

U postupku ocjene o provedbi strateške procjene prema ovoj Odluci sudjelovat će tijela i osobe koje su navedene u Prilogu 2. ove Odluke.

**Članak 9.**

Jedinstveni upravni odjel Šandrovac će o ovoj Odluci informirati javnost sukladno odredbama *Zakona o zaštiti okoliša („Narodne novine“ broj 80/13, 153/13 i 78/15)* i *Uredbe o informiranju i sudjelovanju javnosti i zainteresirane javnosti o pitanjima zaštite okoliša („Narodne novine“ br. 64/08)* kojima se uređuje informiranje i sudjelovanje zainteresirane javnosti u pitanjima zaštite okoliša.

**Članak 10.**

Ova Odluka stupa na snagu danom donošenja, a objavit će se na službenim internetskim stranicama Općine Šandrovac www.sandrovac.hr i u „Općinskom glasniku Općine Šandrovac“.

 Općinski načelnik Općine Šandrovac *Josip Dekalić*

**PRILOG 1.**

Redoslijed radnji koje će se provesti u postupku ocjene o potrebi strateške procjene utjecaja na okoliš Nacrta prijedloga Plana gospodarenja otpadom Šandrovac za razdoblje od 2018. – 2023. godine:

1. Temeljem članka 64. stavak 1. *Zakona o zaštiti okoliša („Narodne novine“ broj 80/13,153/13 i 78/15, dalje u tekstu: Zakon o zaštiti okoliša*) općinski načelnik donosi Odluku o započinjanju postupka ocjene o potrebi strateške procjene utjecaja na okoliš Nacrta Plana gospodarenja otpadom Šandrovac za razdoblje od 2018. – 2023. godine (dalje u tekstu: PGO Šandrovac).

2. U roku od 8 dana od dana donošenja Odluke načelnika o započinjanju postupka ocjene o potrebi strateške procjene utjecaja na okoliša PGO – a Šandrovac, Jedinstveni upravni odjel Šandrovac (članak 66. stavak 2. Zakona o zaštiti okoliša) dostavlja javnopravnim tijelima i/ili osobama određenim posebnim propisima za zaštitu okoliša i zdravlje, tijelima županije i drugim tijelima zahtjev za davanje mišljenja o potrebi strateške procjene.

Rok za dostavu mišljenja je 30 dana od dana primitka zahtjeva.

Zahtjev za davanje mišljenja o provedbi OSPUO sadrži:

- Nacrt Plana gospodarenja otpadom na području općine Šandrovac za razdoblje od 2018. do 2023. godine u digitalnom obliku,

-- Odluku o započinjanju postupka ocjene o potrebi strateške procjene utjecaja na okoliš Nacrta Plana gospodarenja otpadom Šandrovac za razdoblje od 2018. do 2023. godine,

- popunjen obrazac o ocjeni o potrebi strateške procjene utjecaja plana na okoliš.

3. Prije donošenja konačne odluke da je za PGO Šandrovac za razdoblje od 2018. do 2023. godine „potrebno“ ili „nije potrebno“ provesti postupak strateške procjene, treba od županijskog upravnog tijela nadležnog za zaštitu okoliša pribaviti mišljenje o provedenom postupku ocjene, a zahtjevu za tim mišljenjem se prilaže prijedlog konačnog PGO - a Šandrovac i cjelovita dokumentacija iz postupka ocjene.

4. Donošenje konačne odluke može biti:

- Odluka o obvezi provedbe strateške procjene- ako se u postupku OSPUO utvrdi da PGO Šandrovac ima vjerojatno značajan utjecaj na okoliš ili

- Odluka da nije potrebno provesti stratešku procjenu - ako se u postupku OSPUO utvrdi da PGO Šandrovac nema vjerojatno značajan utjecaj na okoliš.

5. O donesenoj Odluci iz točke 4. obavezno se informira javnost sukladno *Zakonu o zaštiti okoliša* i *Uredbi o informiranju i sudjelovanju javnosti i zainteresirane javnosti u pitanjima zaštite okoliša*.

**PRILOG 2.**

Popis tijela i osoba koja će sudjelovati u postupku ocjene o potrebi strateške procjene utjecaja na okoliš Nacrta Plana gospodarenja otpadom Šandrovac za razdoblje od 2018. do 2023. godine:

1. Ministarstvo zaštite okoliša i energetike, Uprava za zaštitu prirode, Radnička cesta 80, Zagreb,
2. BJELOVARSKO-BILOGORSKA ŽUPANIJA, Upravni odjel za graditeljstvo, promet, prostorno uređenje i komunalnu infrastrukturu, Dr. Ante Starčevića 8, 43 000 Bjelovar,
3. HRVATSKE ŠUME d.o.o. Uprava šuma podružnica Bjelovar, Trg A.G.Matoša 1,

43 000 Bjelovar,

1. HRVATSKE VODE, VGI za mali sliv „Česma-Glogovnica“, V. Lisinskog 4c, 43 000 Bjelovar,
2. ZAVOD ZA JAVNO ZDRAVSTVO BJELOVARSKO-BILOGORSKE ŽUPANIJE,

Matice hrvatske 15, 43000 Bjelovar,

1. GRAD BJELOVAR, Upravni odjel za komunalne djelatnosti i uređenje prostora, Trg Eugena Kvaternika 2, 43 000 Bjelovar,
2. Grad Đurđevac, Stjepana Radića 1, 48 350 Đurđevac,
3. Općina Veliko Trojstvo, Braće Radić 28, 43 226 Veliko Trojstvo,
4. Općina Severin, Severin 137, 43 274 Severin,
5. Općina Nova Rača, Trg Stjepana Radića 56, 43 272 Nova Rača,
6. Općina Velika Pisanica, Trg hrvatskih branitelja 3, 43 271 Velika Pisanica,
7. OPĆINA KLOŠTAR PODRAVSKI, Kralja Tomislava 2, 48362 Kloštar Podravski
8. Pismohrana, ovdje.